open-index/open-wikipedia-markdown huggingface dataset:
Den hellenske gresk-katolske kirke

**Den hellenske gresk-katolske kirke** (eller *hellensk-katolske kirke*) er én av den katolske kirkens 23 særkirker. Kirken følger den bysantinske ritus og bruker gresk som liturgisk språk, men anerkjenner paven som religiøst overhode. Den hellenske gresk-katolske kirke har omtrent 2300 tilhengere, hovedsakelig i Hellas og Tyrkia. Bare ca. 0,02&nbsp;% av den greske befolkningen er hellensk-katolsk, og kirken er dermed betydelig mindre enn både den gresk-ortodokse (93&nbsp;%) og den romersk-katolske kirke (1&nbsp;%).

Den hellensk-katolske kirke er organisert i to apostoliske eksarkater:
* eksarkatet Hellas med sete i Athen &nbsp;&nbsp;
* eksarkatet Istanbul &nbsp;&nbsp;

Kirken inngikk en union med paven i 1829 og består av tidligere gresk-ortodokse kristne, som har blitt katolske. Eksarkatene ble opprettet i 1911 (Istanbul) respektive 1932 (Hellas).

Betegnelsen *[[gresk-katolsk]]* har flere betydninger. Det er grunnen til at kirken omtales som den *hellenske* gresk-katolske kirke.

## Eksterne lenker
*
Alte Pinakothek

**Alte Pinakothek** er et kunstmuseum i München, innviet i 1836.

Muséet huser verker av blant annet Peter Paul Rubens, Anthonis van Dyck, Rafael, Leonardo da Vinci, Tizian, Tintoretto, Rembrandt, Frans Hals og Albrecht Dürer.

## Se også
* Neue Pinakothek, kunstmuseum for verker fra hovedsakelig 1800-tallet

## Eksterne lenker
*
Laurent-Désiré Kabila

**Laurent Desire Kabila** (født 27. november 1939 i Likasi i Den demokratiske republikken Kongo, død 18. januar 2001) var en kongolesisk opprørsleder, politiker og president.

Etter å ha styrtet diktatoren Mobutu Sese Seko ble Kabila president i Kongo-Kinshasa fra 17. mai 1997 frem til sin død 16. januar 2001. Kabila ble myrdet av en av sine egne soldater. Etter mordet ble han etterfulgt av sin sønn Joseph Kabila Kabange.

Han ligger i mausoleet foran presidentpalasset i Kinshasa. 

## Referanser
Vagant

:*For litteraturtidsskriftet Vagant, se [[Vagant (tidsskrift)]].*

**Vagant** er en gammel betegnelse på omstreifer eller landstryker, men brukes nå særlig om omvandrende studenter, spillemenn, sangere og klerker i middelalderen. Disse vagantene, ofte kalt vagantdiktere eller -sangere, kunne reise fra universitet til universitet og opptre underveis med fortellinger, lyriske dikt og viser på latin, såkalte vagantviser eller vagantlyrikk. 

Ordet kommer av det latinske *vagare*  som betyr  å «streife omkring» eller «vandre uten mål». Det er flere reisebyråer, overnattingssteder og turistetablissementer som har ordet *Vagant* i firmanavnet sitt.

## Se også
*Vagantviser
*Episcopi vagantes
*Ekstravagant
*Vagabond
*Trubadur
*Litteraturtidsskriftet Vagant 

## Eksterne lenker
* Ordforklaring i ''Ordbog over det danske sprog''.
Zoo TV

**Zoo TV** var navnet på en konsertturné med det irske rockebandet U2. Turnéen varte fra februar 1992 til desember 1993. Den var fordelt over fem etapper. De to første gikk under navnet Zoo TV og gikk innendørs. De tre siste, med navnene ZOO TV Outside Broadkast, ZOO TV Zooropa, og ZOO TV Zoomerang, var stadionkonserter. I alt gjennomførte U2 over 150 konserter på turnéen. 

Scenen var spektakulær, med et stort antall TV-skjermer og østtyske trabanter som scenedekorasjon.

ZOO TV Zooropa var innom Norge med konsert på Valle Hovin sommeren 1993.
Oslo sjøflyplass

**Oslo sjøflyplass** kan referere til

*Gressholmen sjøflyhavn
*Oslo sjøflyplass, Fornebu
*Oslo sjøflyplass, Lilløykilen
Bakkejord

**Bakkejord** er ei bygd helt sør på Kvaløya i Tromsø kommune i Troms. Fylkesvei 7764 passerer gjennom bygda. Det er 50 kilometer fra Tromsø sentrum og 18 kilometer fra Brensholmen.  Grunnkretsen Bakkejord hadde 117 innbyggere i 2015.

Bygda har utsikt mot Malangsfjorden i sør. Senja ligger mot sørvest og indre Malangen mot sørøst.

## Referanser
Maria Walberg

**Maria Schumacher Walberg** (født 1982) er en norsk samfunnsøkonom og spaltist i *[[Dagbladet]]*, fra 2021 statssekretær i Arbeids- og sosialdepartementet.

## Liv og virke
Walberg er utdannet samfunnsøkonom fra Universitetet i Oslo. Hun var leder i Ungdom mot EU i perioden 2002-2004, nestleder i Nei til EU fra 2006 til 2008, og nestleder i Attac Norge fra 2006 til 2008. Hun var spesialrådgiver i LOs samfunnspolitiske avdeling fra januar 2010 til juli 2020, med unntak av perioden fra 2014 til 2017, da hun hadde permisjon og jobbet som finanspolitisk rådgiver i Arbeiderpartiets stortingsgruppe. 1. juli 2020 ble hun leder av samfunnspolitisk avdeling i Industri Energi.  Fra 14. oktober 2021 har hun vært statssekretær i Arbeids- og sosialdepartementet.I 2024 sluttet Walberg som statssekretær og ble direktør for NAV Oslo.  

Sammen med Marianne Marthinsen utga hun boken *Rødt lys – Det store skatteranet og hvordan vi kan stoppe det* i august 2019 på Cappelen Damm. 

## Bibliografi
* *Rødt lys - Det store skatteranet og hvordan vi kan stoppe det* (2019) (sammen med Marianne Marthinsen) 

## Referanser
Vagant (tidsskrift)

***Vagant*** er et tidsskrift for litteratur og kritikk, grunnlagt i 1988. Tidsskriftet har base i Bergen og Berlin, og er primært rettet mot et norsk publikum, men trykker tekster på alle de skandinaviske språkene. 

*Vagant* har siden begynnelsen vært et unglitterært tidsskrift med stadig nye redaksjonssammensetninger. Redaksjonen består av både forfattere og litteraturvitere. Tradisjonelt har redaksjonen hatt en flat struktur. I 2007 ansatte man tidsskriftets første ansvarlige redaktør, Audun Lindholm. 

I 2009 opprettet *Vagant* internettsatsingen «Vagant Europa», med det formål å oversette artikler fra europeisk litterær og kulturell debatt. 

## Historikk
De første årene var *Vagant* et uavhengig tidsskrift, med base i Oslo. I 1999 ble det opprettet en parallell redaksjon i Bergen, som lagde ett nummer i året. I 2002 kom Oslo-redaksjonens siste nummer, og deretter hadde tidsskriftet base i Bergen de neste ti årene. Hovedkontoret ble flyttet til Berlin i 2013.

Fra 1996 til 2005 mottok tidsskriftet økonomisk støtte fra forlaget Aschehoug. I 2005 sa Aschehoug opp sponsoravtalen med tidsskriftet, og redaksjonen inngikk en ny avtale med det daværende forlaget N. W. Damm & Søn. Mellom 2005 og 2016 ble tidsskriftet utgitt av Cappelen Damm. Fra og med januar 2017 er eierskapet overdratt til redaksjonen. 

Tidsskriftet har fått navn etter de såkalte vagantene, det vil si omstreifende studenter som fremførte dikt og sanger på latin, mot kost og losji på vertshus rundt om i Europa i middelalderen.

I 2013 ble tidsskriftet kåret til Årets tidsskrift av Norsk Tidsskriftforening og tidsskriftet fikk Språkprisen i 2014. 

## Noen tidligere medlemmer av redaksjonen

Gunnar Rebnord Totland, Alf van der Hagen, Tone Hødnebø, Erle Stokke, Johann Grip, Pedro Carmona-Alvarez, Pål Norheim, Arve Kleiva, Linn Ullmann, Anne Gjeitanger, Cecilie Schram Hoel, Henning Hagerup, Olaug Nilssen, Torunn Borge, Linde Hagerup, Espen Stueland, Tore Renberg, Karl Ove Knausgård, Nora Simonhjell, Susanne Christensen, Erlend O. Nødtvedt, Vigdis Ofte, John Ødemark, Knut Hoem.

## Referanser


## Eksterne lenker
* ''Vagant''s hjemmeside
* Om ''Vagant'' i Tidsskriftforeningen
* Artikkel om Vagant Europa i ''Morgenbladet''
* Anmeldelse av ''Vagant''s årgang 2010 i ''Morgenbladet''
* Anmeldelse av ''Vagant''s årgang 2009 i det danske tidsskriftet ''Standart'', # 2/juni 2010
Pico del Águila

**Pico del Águila** er en fjelltopp som er en del av fjellkjeden Ajusco. Fjelltoppen befinner seg like sør for Mexico by og den er målt til 3894 meter over havet.
Dharma Mountain

**Dharma Mountain AS** ligger i bygda Hedalen i Sør-Aurdal kommune i Innlandet. Bedriften markedsfører seg som "Meditation & Freedom Resort", og arragerer/leies ut til kurs, retreater, grupper og andre aktiviteter. De fleste aktivitetene er relatert til meditasjon og selvutvikling. Deler av året holder Vassfaret Leirskole til på Dharma Mountain.  

Bedriften er etablert av en gruppe mennesker rundt den åndelige læremesteren/guruen Vasant Swaha (alias Tor Opheim). Vasant Swaha var selv med den indiske guruen Osho (Bhagwan Shree Rajneesh) i 13 år, frem til Osho døde i 1990. Meditasjonsretreater med Vasant Swaha er en del av aktiviteten på stedet. 

## Media om Dharma Mountain
I 2005-2007 ble gruppen som driver Dharma Mountain og stedets egne aktiviteter (meditasjonsretreater med Vasant Swaha) tema for flere kritiske avisartikler. Dagens Næringsliv trykket i 2006 en seks siders lørdagssak under tittlen "Guruen i Granskogen". Og Oppland Arbeiderblad /Magasinet Innlandet hadde også flere kritiske saker på trykk.  
En helt annen form for omtale av miljøet rundt Dharma Mountain, finner man i det alternative magasinet Ildsjelen ("magasin for spiritualitet, livskraft og åndelighet"). Ildsjelen har trykket flere saker som omhandler Dharma Mountain, meditasjonsretreater med Vasant Swaha og også et portrettintervju med Vasant Swaha under tittelen "Profet i eget land". 

I 2009 ble sakene fra både Dagens Næringsliv, Oppland Arbeiderblad og Ildsjelen tema i en 15 siders sak i magasinet "Din" forskningstidsskrift for religion og kultur som utgis av Novus Forlag. Under tittelen "Guruen i granskogen og profet i eget land – mediediskusjoner og mediefortellinger om en norsk guru", tar artikkelforfatteren for seg hvordan forskjellige typer medier omtaler samme sak sett ut ifra deres ståsted og synsvinkel. 

## Referanser


## Eksterne lenker
*  
Link til tidsskriftet "Din"
"Profet i eget land", intervju med Vasant Swaha i magasinet Ildsjelen
Sierra Madre de Chiapas

**Sierra Madre de Chiapas** (kjent som Sierra Madre i Guatemala) er en fjellkjede som strekker seg sørover fra Chiapas i Mexico til Guatemala. De fleste vulkanene i Guatemala er en del av denne fjellkjeden. Fjellregionen omfatter et fruktbart høylandsplatå .

## Referanser


## Eksterne lenker
*
Mann (andre betydninger)

**Mann** har flere beslektede betydninger:
* Mann (menneske av hannkjønn)
* Mann (i betydningen mennesker generelt) 
* Mann (i betydningen ektemann, husbond)
* Mann (militær grad)

;Annet
* Mann (tidsskrift)
* Man, også kalt *Mann*, en øy og et konstitusjonelt monarki i Irskesjøen.

**Personer**

* Allan Mann – svensk krigshelt i norsk tjeneste under den andre verdenskrig
* Mann – et tysk familienavn og et kulturelt dynasti som omfatter blant mange andre :
** Thomas Mann, forfatter
* En del amerikanske underholdnings-  og kulturpersonligheter, enkelte av dem med bakgrunn fra den tyske familien Mann.
** Aimee Mann, artist og låtskriver
** Abby Mann, manusforfatter og filmprodusent
** Delbert Mann, filmregissør
** Michael Mann, filmregissør
* Den sydafrikansk-fødte musikeren Manfred Mann
Liste over byer i Mosambik

Dette er en **liste over byer i Mosambik**.

Det uten sammenligning største byområde i Mosambik er Maputo. Området har 1&nbsp;810&nbsp;641 innbyggere (1. januar 2005). Dermed bor omkring ti prosent av landets befolkning i hovedstadsregionen.

I tabellen er byer med mer enn 20&nbsp;000 innbyggere tatt med. Antallet ved folketellingene 1. august 1980 og 1. august 1997 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.  
  

## Eksterne lenker
* Instituto Nacional de Estatistica Moçambique
*  (engelsk, tysk, fransk og spansk)
* Befolkningstall fra http://www.citypopulation.de/Mocambique.html (engelsk og tysk)
Båtstø (Asker)

**Båtstø** (*lokal uttale: Båsstø*), også kjent under navnet **Høvik**, er ei grend på Hurumlandet i bygda Røyken i Asker kommune. Stedet dekkes av grunnkretsen Høvik i delområdet Åros. Grenda lå tidligere i Buskerud amt og fylke. Båtstø grenser til Åros i syd, Nærsnes i nord og Indre Oslofjord i øst. Det er i dag flere fine badeplasser, marina og båtutleie i Båtstø.

## Historie
Navnet Båtstø finnes flere steder i landet, og betyr opplagringsplass for båt(er). Båtstø var opprinnelig et lite strandsted under gården Hov (tidligere Hoff, gårdsnummer 47 i Røyken kommune). I dag regnes også området under gården Høvik (gårdsnummer 46) i nord og plassene Løkeberg og Blåhella som lå under Sundby gård (gårdsnummer 48) i sør til grenda Båtstø.

## Lokale plasser i Båtstø

* Kleiva (tidligere Båtstøkleven)
* Båtstødammen – Isdam i Båtstø sentrum
* Lasteberget
* Smedtrappa
* Runde skjæret – Badeplass rett nord for Blåhella
* Katteberget – Der Blåhella kystsamling ligger i dag
* Løkeberg
* Blåhella
* Ødegården (uttales Øgårn)
* Båtstøbekken
* Molo'n – Båthavna i Båtstø sentrum
* Tåjebakken
* Fagertun
* Demmekilen
* Kudalen (uttales Kudarn)
* Landik
* Høvikvollen
* Høviklaget
* Saga – Sag på Høvik gård

## Eksterne lenker
* Blåhella kystsamling, som drives av Røyken Historielag, ligger i et naust sør for Båtstø
El Coahuilón

**El Coahuilón** er en fjellkjede som befinner seg sydøst i de meksikanske delstatene Coahuila og Nuevo León. Den høyeste fjelltoppen er omtrent 3460 meter over havet. Fjellene er en del av østlige Sierra Madre.
2 Minutes to Midnight

***«2 Minutes to Midnight»*** er den ellevte singelen fra det britiske heavy metal-bandet Iron Maiden, og den første fra deres album *[[Powerslave]]*. Singelen ble utgitt 6. august 1984, og endte på plass nummer 11 i Storbritannia. Sangen ble skrevet av Adrian Smith og Bruce Dickinson.

Sangen refererer til Dommedagsklokken, den symbolske klokken brukt på forsiden av *Bulletin for atomforskere*. I september 1953 nådde klokken 2 minutter på midnatt&nbsp;– jfr. *2 Minutes to Midnight*&nbsp;– det nærmeste klokken noen gang har nærmet seg midnatt. Dette skjedde da USA og Sovjetunionen testet sine atomvåpen med ni måneders mellomrom.

## Eksterne lenker
Straumsnes

**Straumsnes** kan vise til:

*Straumsnes (Fjaler) – ei bygd i Fjaler kommune i Sogn og Fjordane
*Straumsnes (Tingvoll) – en tidligere kommune i Møre og Romsdal
*Straumsnes stasjon – en jernbanestasjon i Narvik kommune i Nordland
*Straumsnes (Narvik) – ei grend i Narvik kommune i Nordland

## Se også
*Strømsnes
Đorđe Balašević

**Đorđe Balašević** (serbisk: Ђорђе Балашевић, født 13. mai 1953 i Novi Sad i Jugoslavia (nå Serbia), død 19. februar 2021) var en serbisk artist og komponist.

## Biografi
Balašević hadde sin første suksess med bandene Žetva og Rani mraz sent på 1970-tallet, men begynte på sin lange solokarriere da Rani mráz ga ut sitt andre og siste album i 1980.

Balaševićs sanger kan deles inn i tre forholdsvis klart avgrensede grupper: kjærlighetssanger, humoristiske sanger og politiske sanger. Mens enkelte av de politiske sangene på 1980-tallet var for det sittende Tito-regimet, ble de siden anti-nasjonalistiske og pasifistiske, som *Samo da rata ne bude* (*La det bare ikke bli krig*) fra 1986-87, tre år før krigen brøt ut på Balkan. Han skapte overskrifter da han nektet militærtjeneste under krigen, og han var en åpen kritiker av Slobodan Milošević helt til dennes fall i 2000.
 
Konsertene til Balašević varte gjerne lenge og var krydret av lange og samtidskommenterende og ofte humoristiske monologer mellom sangene.

Balašević døde 19. februar 2021 i Novi Sad av lungebetennelse forårsaket av covid-19.

## Album
# Mojoj mami umesto maturske slike u izlogu (1979) (med "Rani Mraz")
# Odlazi cirkus (1980) (med "Rani Mraz")
# Pub (1982)
# Celovečernji The Kid (1983)
# 003 (1985)
# Bezdan (1986)
# U tvojim molitvama – Balade (1987)
# Panta Rei (1988)
# Tri posleratna druga (1989)
# Marim ja (1991)
# Jedan od onih života (1993)
# Naposletku (1996)
# Devedesete (2000)
# Dnevnik starog momka (2001)
# Rani mraz (2004)

## Singler
# U razdeljak te ljubim (1977) (med "Žetva")
# Oprosti mi, Catherine (1978) (med "Rani Mraz")
# Kristifore, crni sine (1978) (med "Rani Mraz")
# Računajte na nas (1978) (med "Rani Mraz")
# Ljubio sam snašu na salašu (1978)
# Panonski mornar (1979) (med "Rani Mraz")
# Prvi januar (1979) (med "Rani Mraz")
# Marina (1980)
# Priča o Vasi Ladačkom (1980)
# Tri put sam video Tita (1981)
# Hej čarobnjaci, svi su vam đaci (1982)

## Referanser


## Eksterne lenker
* 
* 
* 
*
Sebrafisk

**Sebrafisk** (*Danio rerio*) er en tropisk fisk i karpefamilien.
Det er en utbredt art i akvariehandelen.
Den brukes også i vitenskapelig forskning.

Fisken har navnet etter sine fem vannrette blå striper på sidene.
Noen ganger brukes ordet sebrafisk også om skorpionfisker som har hvite og svarte striper.

Sebrafisken holder stort sett til i elver, kanaler og vann, men finnes også i saktestrømmende eller stillestående vann, spesielt rismarker.
Den blir ca. 6&nbsp;cm lang, og lever i omtrent fem år.

I akvariehandelen finnes det varianter med lange finner og andre farger.
I det siste har genmanipulerte varianter med grønt eller rødt fluoriserende protein også blitt kommersielt tilgjengelige.

Sebrafisk er en hardfør art, og den regnes som et godt valg for nybegynnere. 
Den formerer seg også lett, og sprer 300-500 egg fritt i vannet.

Hannene er torpedoformet, og har gylne striper mellom de blå stripene. Hunnene har en større, lysere mage, og har sølv-striper i stedet for gull.

Sebrafisk er sårbar overfor *[[Oodinium]]*, *[[Pseudoloma neurophilia]]* og *[[Mycobacterium]]*.

## Forskning
Sebrafisk er en utbredt og nyttig modellorganisme for studier av virveldyrs utvikling og genfunksjoner. Dette er fordi det er enkelt å få dem til å formere seg, og de utvikler seg fra egg til larveform på under tre dager. 
For genetiske forskningsgrupper er sebrafisken et utmerket forsøksdyr og brukes i mange laboratorier for å erstatte eller supplere «høyere» virveldyr som rotter og mus. Sebrafisk har omtrent 26 000 gener.

Sebrafisken er en av de få fiskeartene som har vært i verdensrommet.

Embryoet er transparent, så hvis forskere modifiserer fiskens genotype i eggstadiet, kan de se resulterende endringer i organform eller dynamikk etter bare tre dager.

I tillegg har sebrafisken evnen til å regenerere finner, hud, hjertet og hjernen (i larvestadiene).
Forskere har ofte kuttet i halefinnene og analysert gjenveksten for å teste for mutasjoner. Denne forskningen er ledende i det vitenskapelige samfunnet når det gjelder å forstå gjenvekst/helingsprosesser hos virveldyr.

Resultatene fra den genetiske forskningen har også blitt brukt til å fremstille en akvariefisk med fluoriserende pigmenter.
Andre varianter er gyllen, sandfarget og langfinnet fisk.

I desember 2005 identifiserte en studie av den gylne stammen genet som er ansvarlig for disse fiskenes uvanlige pigmentering. Genet heter SLC24A5.
Dette genet ser ut til å være nødvendig for produksjonen av melanin.
Det har senere vist seg at dette genet hos mennesker er forbundet med hudfarge, og svært forskjellig mellom europeere med lys hud og afrikanere med mørk hud.

## Unaturlig utbredelse
Sebrafisk har blitt introdusert og etablert seg i Japan og USA. Fisken har også blitt observert i Colombia.

## Referanser


## Eksterne lenker
* 
* 
* Forskningsartikkel om prosjekt hvor sebrafisk er blitt brukt
Cerro del Potosí

**Cerro del Potosí** er det høyeste fjellet i den østlige Sierra Madre fjellkjeden i den meksikanske delstaten Nuevo León, omtrent 80 kilometer syd for Monterrey. Toppen befinner seg 3&nbsp;720 meter over havet.

## Referanser
Garder

:*For Gardar bispedømme, se [[Garðar bispedømme]].*

**Garder** er ei bygd øst i Vestby kommune i Akershus fylke, med ca. 600 innbyggere. Bygda har egen kirke, samfunnshus og barnehage. I tillegg er det en mengde lag og foreninger herfra, blant annet Garder 4H, Garder Volleyballklubb og et eget lutefisklag.

## Navnet
Navnet har bygda fått fra den sentrale gården Garder. Ifølge Oluf Ryghs *[[Norske Gaardnavne]]* er betydningen av navnet gjerdene, inngjerdete jordestykker. Navnet går igjen i mange gårder i bygda etter at gården Garder ble stykket opp. Eksempler: Garderbråten, Garderhagen, Østre og Vestre Garder. Det er også spor fra førkristen tid, blant annet flere gravhauger, en av dem med en stor bautastein i sentrum. Flere gårdsnavn, som Hovimb og Hovtun vitner også om denne perioden. Garder gikk også i middelalderen under navnet *Hovheimdalr*.  Garder betjenes av Ruters busslinje 562 (Garder kirke – Oslo Bussterminal).

## Referanser
Sierra de los Tuxtlas

**Sierra de los Tuxtlas** er en fjellkjede som befinner seg ved kysten av Mexicogolfen i den sydlige delen av den meksikanske delstaten Veracruz. Kjente vulkaner og fjelltopper i denne fjellkjeden er Volcán Santa Marta og Volcán San Marín. San Martín hadde sitt siste utbrudd i 1793. Det finnes mange vulkaner dette området.
Cerro del Cubilete

**Cerro del Cubilete** er liten berømt fjelltopp i den meksikanske delstaten Guanajuato. På toppen befinner det seg en statue av Kristus. Statuen er 20 meter høy og veier 80 tonn.
Novi Sad

**Novi Sad** (serbisk: *Нови Сад*; tysk: *Neusatz an der Donau*; ungarsk: *Újvidék*; slovakisk: *Nový Sad*) er en by nord i Serbia. Den nest største byen i landet (etter Beograd) ligger ved Donaus bredder. Den er hovedstad i den autonome provinsen Vojvodina.

Denne universitetsbyen består av bydelene Novi Sad, nord for Donau, og Petrovaradin, ved foten av festningen med samme navn, sør for Donau. Den har 381&nbsp;388 innbyggere (folketelling 2005) og ligger på mellom 72 og 80 meters høyde.

## Historie

Byen ble grunnlagt i 1694 av prins Eugene av Savoia etter at Habsburgerne hadde erobret området. Bysenteret ble bygget i barokk stil, som mange andre bysentra i Vojvodina og Slavonia. Den viktigste bygningen er festningen Petrovaradin (oppført mellom 1692 og 1780). Denne festningen var i mange hundre år et av de viktigste forsvarspunktene for det habsburgske riket mot  Det ottomanske rike.

Under andre verdenskrig hørte byen mellom 1941 og 1945 til Ungarn. Novi Sad var under Kosovokrigen i 1999 mål for luftangrep fra NATO, angrep som blant annet ødela alle broene over Donau og kringkastingshuset.

## Kultur og utdanning
Novi Sad er hjemsted for den eldste serbiske institusjonen for kunst og vitenskap, Matica Srpska, som ble grunnlagt i  1826 i Budapest  og flyttet til Novi Sad i 1864.

Universitetet i Novi Sad (med avdelinger i Subotica, Zrenjanin og Sombor) ble grunnlagt i 1960. Det omfatter i dag 13 fakulteter og omtrent 38&nbsp;000 studenter.
Nasjonalteateret i Novi Sad ble grunnlagt i 1861.

## Kjente bysbarn
* Vlada Avramov, fotballspiller
* Josef Lapid, justisminister i Israel
* Svetislav Pesic, basketballspiller og trener
* Monica Seles, tennisspiller
* Dara Bubamara, sanger
* Đorđe Balašević, sanger
* Aleksandar Tišma, forfatter
* Brankica Becejac, forfatter

## Bilder

Serbian_National_Theatre_Sept_2005.jpg| 
NoviSad001.jpg|
NISbuildingNS.jpg|


## Eksterne lenker
*
Cerro del Pinacate

**Cerro del Pinacate** er et fjell i den meksikanske delstaten Sonora. Fjelltoppen er 1390 meter over havet og er det høyeste blant Cabeza Prieta fjellene. Fjellet befinner seg mellom Californiagolfen og delstaten Arizona i USA.
Tradisjon

**Tradisjon** (via fransk *tradition*, fra *[[latin]]* *tradere*, «overføre») er en sosial praksis, en forestilling, en institusjon eller et produkt som overføres over flere ledd (for eksempel fra generasjon til generasjon), i et samfunn eller i en gruppe. En tradisjon kan binde sammen det gamle og det nye for å skape en historisk kontinuitet for en gruppe eller samfunnsmedlemmene. Innholdet i tradisjonen er ofte knyttet til kulturelle elementer som en mener er spesielt verdifulle fordi de utgjør en vesentlig del av et samfunns eller en gruppes sosiale arv.

## Referanser


## Se også
* Folklore
* Folkediktning

## Eksterne lenker
Xavi Hernández

**Xavier Hernández Creus** (født 1980) er en spansk fotballtrener og tidligere fotballspiller.

Han er mest kjent som midtbanespiller for storklubben FC Barcelona der han i 17 år var en av klubbens viktigste spillere. Med sitt gode overblikk og sikre pasningsspill var Xavi avgjørende for Barcelonas tekniske spillestil på 2000- og 2010-tallet, kalt tiki-taka. Xavi er av mange ansett å være en av verdens beste midtbanespillere gjennom alle tider.

Xavi ble FC Barcelonas mestvinnende spiller i historien da klubben i august 2011 vant den spanske supercupen for tiende gang, og han kunne bokføre sin 18. klubbtittel i nasjonal og internasjonal sammenheng. I tillegg er han både verdensmester (2010) og dobbel europamester (2008 og 2012) med det . Etter EM-triumfen i 2012 ble Xavi også den mestvinnende spanske fotballspiller gjennom tidene. I Mesterligafinalen mellom FC Barcelona og Manchester United i 2009, ble han utpekt av UEFA som banens beste spiller.

Xavi ble i 2012 tildelt Fyrsten av Asturias' pris for sport.

## FC Barcelona
Xavi er en av FC Barcelonas egenproduserte spillere, og spilte for klubben fra 1991, da han begynte i klubbens juniorakademi La Masía, til han forlot Barcelona som 35-åring etter 2014/2015-sesongen. Han debuterte for Barcelonas førstelag i 1998, 18 år gammel. Den gang spilte han blant annet sammen med senere trener for førstelaget Pep Guardiola og overtok Peps sentrale midtbanerolle da denne forlot klubben i 2001.

Xavi ble stående med 25 trofeer med klubblaget: 8 seiere i La Liga (flest av alle La Liga-spillere gjennom historien), 4 Champions League-seiere, 3 seiere i Copa del Rey, 2 seiere i den europeiske supercupen, 6 seiere i den spanske supercupen og 2 seiere i verdensmesterskapet for klubblag.

Den 14. mars 2015 spilte Xavi sin 750. offisielle kamp for Barcelonas førstelag, da han kom inn som innbytter i bortekampen mot Eibar. 25. april samme år kunne han notere seg for sin 500. La Liga-kamp, da han kom inn som innbytter i bortekampen mot Espanyol. Xavi står bokført med til sammen 85 mål og over 180 målgivende pasninger på disse kampene. Han spilte sin siste kamp for FC Barcelona 6. juni 2015, i finalen i Mesterligaen 2014/2015, hvor han kom inn som innbytter for Andrés Iniesta. Barcelona vant 3-1 over Juventus.

## Al-Sadd
I mai 2015 ble det kjent at Xavi ville forlate Barcelona etter sesongslutt, etter 24 år i klubben. Xavi avsluttet karrieren som aktiv fotballspiller i den qatarske klubben Al-Sadd, der han spilte fram til 2019.

## Spania
Xavi debuterte på det spanske landslaget som 19-åring. Han spilte 133 kamper for seniorlandslaget, og scoret 12 mål. I Europamesterskapet i 2008 ble han av UEFA kåret til mesterskapets beste spiller.

I august 2014 annonserte Xavi at han trakk seg fra videre landslagsspill.

## Internasjonale meritter
### OL-medaljer
*  2000  Sydney -  Sølv i fotball, menn  Spania

### EM-medaljer
* 2008   Wien - Gull i EM, menn 
* 2012   Kiev -  Gull i EM, menn 

### VM-medaljer
* 2010  Johannesburg - Gull i VM, menn, 

## Referanser


## Eksterne lenker
*
Turkestan

**Turkestan** (persisk:ترکستان ; også kalt **Turkistan** eller **Türkistan** på tyrkisk) er et landområde i Sentral-Asia, og er hovedsakelig bebodd av tyrkiske folkeslag som oghuz-tyrkere, kazaker, khazarer, kirgisere, uighurer og usbekere. Regionen er delt opp i Vest- og Øst-Turkestan.

Regionen ble en del av det russiske riket på 1860-tallet, og er derfor noen ganger kalt for russisk Turkestan eller Turkestanskii kraj. Etter den russiske revolusjonen, ble Turkestan en autonom sosialistisk sovjetrepublikk i Sovjetunionen som til slutt ble delt inn i Kasakhstan, Kirgisistan, Tadsjikistan, Turkmenistan og Usbekistan. Under den andre verdenskrig ble det gjort forsøk på å okkupere deler av det vestlige Sovjetunionen og det nasjonalsosialistiske Tyskland etablerte et styresett i denne regionen som var underlagt nazistene. Bortsett fra flere luftangrep mot enkelte industrielle og militære mål i denne regionen skal de tyske styrkene aldri ha kommet frem til området fordi de ble omdirigert til slaget ved Stalingrad. Etter sammenbruddet av Sovjetunionen, fikk de sentralasiatiske republikkene sin uavhengighet rundt 1990.
Turkistan

**Turkistan**, **Türkestan** eller **Turkestan** kan vise til:
*Et landområde i Sentral-Asia, se Turkestan
*En administrativ region i Kasakhstan, se Turkistan (region) 
*En by i Kasakhstan, se Turkistan (Kasakhstan)
*Sør-Kasakhstan oblast, et tidligere oblast i Kasakhstan, nå regionen Turkistan
Modellseilfly

**Modellseilfly** er modellfly av seilfly. Disse er enten helt uten motorkraft som et fullskala seilfly, eller har motor for å hjelpe flyet opp.

Oppdriften for modellseilflyet som for fullskala er oppadstrømmende luft. Enten som termikk på flatmark eller som vind over en skråning (hang).

Den største og meste aktive Modellseilfly-klubben i Norge er Cirrus RC flyklubb med tilhold i Oslo.

Modellseilfly finnes i mange kategorier. Fra de enkleste håndkastemodellene til de mest avanserte radiostyrte modellene med kevlar og karbon. På bildet er det to konkurransemodeller.

## Eksterne lenker
* Cirrus RC flyklubb
Jagebru

**Jagebru** er en betegnelse på brua fra styrehuset til baugen på en hvalbåt. Jagebrua gjør at hvalskytteren kan komme seg fort fram til kanonen når utkikken ser en hval.

Jagebru ble først brukt på hvalbåten «Silva» i 1926, der Ole Iversen var skytter ombord. Det er uvisst om den ble funnet opp av Iversen, av Ingemar Kristensen som var matros ombord, eller av ingeniør Knut Moen.

## Kilder
* Om originaltegningen og opphavsmannen til jagebrua (PDF)
Alma mater

**Alma mater** er latinsk og betyr «nærende mor». I antikkens Roma var det en tittel på modergudinnen, og i den kristne middelalderkirken på jomfru Maria.

Innenfor den akademiske verden brukes uttrykket til å betegne det universitetet en person har studert ved, i setninger som «NTNU er mitt alma mater» og «Hillary Clintons alma mater».

I den betydningen har uttrykket sitt opphav i navnet på Universitetet i Bologna &ndash; Europas eldste universitet, som ble etablert i 1088: *Alma Mater Studiorum*. Også Berlins Humboldt-universitet spiller en sentral rolle i den betydning uttrykket har fått innen akademia. Universitetet er kjent som «alle universiteters mor», og dets latinske navn er *Alma Mater Berolinensis*.

## Se også
* Alumn
* Immatrikulering
## Referanser
Carles Puyol

**Carles Puyol Saforcada ** (født 13. april 1978 i La Pobla de Segur i Lleida i Catalonia) er en spansk tidligere fotballspiller. Han var kaptein for FC Barcelona og visekaptein på s landslag etter Iker Casillas.

Lederegenskaper, innsats og vilje kjennetegner Puyol som fotballspiller. Hans opprinnelige posisjon var høyreback, men han ble etter hvert blitt flyttet inn sentralt i forsvaret. Det er fordi man trenger en høyreback med offensive kvaliteter – noe Puyol ikke hadde – samtidig som katalaneren passet bedre i duellspill og kriging i midten.

## Historie
Han kom på B-laget til FC Barcelona i 1995 og ble hentet til A-laget av trener Louis van Gaal og debuterte den 2. oktober 1999 i 2-0 seieren over Valladolid.

Puyol har stort sett figurert på Barcelonas og det spanske landslagets høyreback, men har mange kamper som stopper. De siste årene har han imidlertid mistet backplassen sin på landslaget, og regnes derfor nå som midtstopper, både i FC Barcelona og det spanske landslaget.

## OL-medaljer
*  2000  Sydney -  Sølv i fotball, menn  Spania

## Merittliste med FC Barcelona
* 2010-11: La Liga, Champions League
* 2009-10: La Liga, Supercopa de Europa, Supercopa de España
* 2008-09: La Liga, Champions League, Copa del Rey
* 2006-07: Supercopa de España
* 2005-06: La Liga, Champions League, Supercopa de España
* 2004-05: La Liga

## Referanser


## Eksterne lenker
* 
*
Basilica di Santa Croce (Firenze)

**Basilica di Santa Croce di Firenze**, *Hellige korsets [[basilika]] i [[Firenze]]*, er fransiskanernes hovedkirke i Firenze, og har status som Basilica Minor i den katolske kirke. Den er beliggende på Piazza Santa Croce, øst for Duomo (Santa Maria del Fiore).

Santa Croce betyr det hellige kors, og kirken er den største fransiskanerkirken i Firenze, som også var den byen hvor fransiskanerne først fikk fotfeste. Ifølge legenden var det selveste Frans av Assisi som grunnla kirken. I datiden gikk det dessuten rykter om at det foregikk mirakler i kirken.

Man regner imidlertid med at bygningen ble påbegynt omkring 1294 av Arnolfo di Cambio som var en anerkjent arkitekt og billedhugger. Utover hans arbeide med Santa Croce-kirken var Arnolfo byggmester på domkirken Santa Maria del Fiore. Som så mange andre spektakulære bygninger fra renessansen ble kirken finansiert av italienske rikmenn, og kirken stod ferdig i 1385 (ifølge enkelte kirker var den økonomiske prosessen så besværlig at kirken først ble innviet i 1443). Fasaden ble imidlertid først finansiert av en englender i 1857 og er utført i neo-gotisk stil.

Santa Croce-kirken er en basilika. Det er en bygningstype som stammer fra det klassiske Roma og Hellas, og som i sin opprinnelige form bestod av et hovedrom, midtskipet, med sideskipet på langsidene. Typen ble fortsatt utviklet i gotikken, hvor midtskipet ble forhøyet, så det kunne innsettes vinduer over sideskipet. Navnet "basilika" stammer fra det greske basiliké stoà som betyr kongelig søylehall.

Tross fransiskanerordenens svorskap til fattigdom og ydmykhet er kirken fylt med gravmonumenter for rike og berømte som kjøpte seg inn for uhyrlige summer. Således ligger blant annet Michelangelo, Machiavelli og Galilei begravet i Santa Croce. Utover er det 16 kapeller med både fresker og relikvier. Innenfor er det kunst av blant annet Henry Moore, Donatello og Rosselino.

Kirken er en del av handlingen i den prisbelønnete filmen Et rom med utsikt.

## Referanser


## Eksterne lenker
*
Holofernes

**Holofernes** (hebraisk הולופרנס) var en assyrisk general under Nebukadnesar II som figurerer i deuterokanoniske *[[Judits bok]]*.

Det ble sagt at den babylonske kongen Nebukadnesar sendte Holofernes for å ta hevn på nasjonene i vest som hadde unnlatt å støtte hans regime. Generalen beleiret Bethulia (antagelig byen Meselieh) og fikk byen nesten til å overgi seg. Den ble berget av Judit, en vakker hebraisk enke som dro inn til Holofernes’ leir og forførte ham. Mens den berusede Holofernes sov skar hun hodet av ham. Deretter dro hun tilbake til Bethulia med generalens hode, og således beseiret hebreerne fienden.

Holofernes er avbildet i tallrike malerier og andre kunstverk sammen med Judit, blant annet er de to omtalt i Geoffrey Chaucers *Munkens fortelling* i *[[Canterbury-fortellingene]]*, og i Dantes *Purgatorio* hvor Holofernes blir funnet på Stolthetens terrasse.

## Referanser


## Eksterne lenker
*
Judit

**Judit** og **Judith** er kvinnenavn med opprinnelse i det hebraiske navnet יְהוּדִית (Jehudith) som betyr «kvinne fra Judea». Siden *Judea* betyr «lovet, priset land», så er navnet også tolket som «lovet, priset kvinne». En av de apokryfiske bøkene heter Judit, se Judits bok.

*Judit* har også blitt brukt som en latinisert form av det norske navnet *[[Gyda]]*.

## Utbredelse
*Judith* var et populært navn i England fra 1500-tallet til 1700-tallet og igjen på midten av 1900-tallet.

*Judith* var et populært navn i USA på midten av 1900-tallet.

Navnet *Judith* var vanlig i Norge fra 1900- til 1930-årene og hadde en popularitetstopp med 0,4 % i 1928.

|}

## Navnedag
*Judit* har navnedag i flere land, oftest 10. desember. Den norske navnedagen er .

*Judith* har navnedag i flere land, oftest 5. mai, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Judith Butler (f. 1956), amerikansk sosiolog, filosof og kjønnsforsker
* Tove Judit Næverdal (f. 1957), norsk bildekunstner
* Judit Polgár (f. 1976), ungarsk sjakkspiller

## Referanser


## Eksterne lenker
*
Dosso Dossi

**Giovanni di Niccolò de Luteri** (født omkring 1489 i Mirandola, død 1542 i Ferrara), bedre kjent som **Dosso Dossi**, var en italiensk maler i høy- og senrenessansen.  Han var den fremste forgjengeren for Ferraraskolen. Ved siden av fresker utførte Dossi malerier med kristne, mytologiske og allegoriske motiver. I 1514 ble han ansatt som maler ved hoffet i Ferrara.

## Liv og virke
Dossi var trolig elev av Lorenzo Costa og ble sterkt påvirket av venetiansk kunst. I 1512 var han i arbeid i Mantova og i 1532 i Trento. Ellers arbeidet han mest i Ferrara, der han fra 1514 virket for fyrstehuset i byen, for det meste av tiden som ledende hoffmaler. Her arbeidet han også med utsmykkinger av teaterrom og keramikk, såkalte majolikaer.

Han malte både alterbilder og mytologiske og allegoriske framstillinger. Dei fleste temaer hentet han fra antikken og fra kristendommen. Et visst romantisk drag i en del verker kan være inspirert av vennen og åndsbroderen Ludovico Ariosto.

Blant annet malte Dossi bilder som det allegoriske *Menneskets tre stadier*, de antikke *Circe og hennes elskere i et landskap* og *Aeneas og Akhates ved den libyske kyst*, samt *Kristi fødsel* og *Hvile under flukten fra Egypt*, begge med tema fra Bibelen. Han malte ellers flere portretter, som for eksempel et hertug Herkules II av Este.

Dossi var den ledende maleren i Ferrara i det 16. århundre. Han utmerket seg særlig ved bruken av lysende farger, og ellers med fantasi og humor. Dossi formet også det rene sjangermaleriet og la meget arbeide i gjengivingen av de små ting, som frukt og blomster. Han arbeidet en del sammen med sin bror Battista Dossi; flere veggmalerier i Ferrara-slottet og en hel del andre verker synes å ha kommet i stand ved dette arbeidsfellesskapet.

## Referanser


## Litteratur
* W.C. Zwanziger, *Dosso Dossi : Mit besonderer Berücksichtigung seines künstlerischen Verhältnisses zu seinem Bruder Battista*, Leipzig, 1911.

## Eksterne lenker
* 
* Dosso Dossi on Census of Ferrarese Paintings and Drawings
Ace Ventura og jakten på den forsvunne delfinen

***Ace Ventura: Dyredetektiven*** er en amerikansk filmkomedie fra 1994. Det er den første filmen basert på tegneseriefiguren Ace Ventura; året etter hadde oppfølgeren *[[Ace Ventura: Naturen kaller]]* premiere.

## Handling
Ace Ventura er en eksentrisk og veldig uortodoks privatdetektiv fra Miami som spesialiserer seg på å redde tamme dyr og dyr i fangenskap. Han sliter med å betale husleien, og blir latterliggjort av Miami-politiet, som ledes av Lois Einhorn. En dag blir han kontaktet av Melissa Robinson, som er ansatt i administrasjonen til fotballklubben Miami Dolphins; klubbens maskot, delfinen Snowflake, har blitt kidnappet, bare noen uker før laget skal spille Super Bowl-finalen. Ventura påtar seg oppdraget med å finne igjen Snowflake. I tanken som delfinen forsvant fra finner han en sjelden, oransje stein. Ventura har grunn til å tro at den kommer fra en av ringene som ble gitt i gave til alle fotballspillerne som var med på å vinne mesterskapet i 1984 for Miami Dolphins. Han fatter først mistanke til milliardæren Ronald Camp, som er kjent for å samle på eksotiske dyr, men finner ut at steinen på Camps ring sitter der den skal. Det viser seg at samtlige av spillerne fra den gangen fortsatt kan vise frem ringer som har stenen intakt. 

Så inntreffer en ny hendelse som kan være relatert til saken. Fotballklubbens medarbeider Roger Podacter faller ned fra sin egen balkong, og omkommer på stedet. Einhorn tror det som et selvmord, men Ventura beviser at dette var drap. Ventura kommer deretter over et gammelt fotografi av Dolphins-laget, og oppdager en ukjent spiller som heter Ray Finkle, og som fikk sparken midt i sesongen. Finkle klarte ikke å score under en viktig Super Bowl-kamp, noe som kostet Dolphins mesterskapet deres, og dette ødela karrieren hans. Nå ønsker Ray Finkle hevn over de som han mener har ødelagt livet hans.

## Rolleliste
* Jim Carrey som Ace Ventura
* Courteney Cox som Melissa Robinson
* Sean Young som Lois Einhorn
* Tone Lōc som Emilio

## Eksterne lenker
*
Val d’Aran

**Val d'Aran** (**Vall d'Aran** på katalansk og **Valle de Arán** på spansk), også kjent som **Arán**, er et spansk *[[comarca]]* som ligger i de sentrale Pyreneene, i den nordøstlige delen av Catalonia. Det grenser til Frankrike i nord, provinsen Huesca i sørvest, til det katalanske comarca Alta Ribagorza i sør og til Pallars Sobirà i øst. Hovedstaden i Val d'Aran er Vielha (*Viella* på kastiljansk), med 2 834 innbyggere (tall fra 2003).

Navnet *Val d'Aran* er aranesisk. Den mest godtatte teorien er at det betyr *Dalens dal* (*val* betyr *dal* på aranesisk, fra det eldre baskiske ordet *haran*, som også betyr *dal*). På katalansk dominerer navnet *la Vall d'Aran* og på spansk *Valle de Arán*.

Området ligger nord for vannskillet i Pyreneene, og elvene renner til Atlanterhavet. Innbyggerne taler oksitansk og ikke katalansk.
Iver Wiel

**Iver Madsen Wiel** (født 20. mai 1711 på Strømsø (Drammen), død 9. mai 1756) var en norsk fogd og topografisk forfatter.

Han var sønn av handelsmann Mads Jensen Wiel (død 1716) og Susanne Clausdatter Røyem (død 1730). I 1729 gikk han ut fra skolen i Drammen, og oppholdt seg deretter hos broren Truls Wiel, som var lagmann i Skien. I 1736 ble han utnevnt til fogd for Ringerike og Hallingdal fogderi, et embete han beholdt til sin død i 1756.

Wiel er først og fremst berømt for sitt verk *Beskrivelse over Ringeriges og Hallingdals Fogderi*, som ble nedskrevet i 1743, men først utgitt 60 år senere i *[[Topographisk Journal for Norge]]*. I denne bygdebeskrivelsen leverer han en del verdifulle historiske opplysninger og skriver i stor utstrekning om distriktets oldsaker og folketradisjoner, men også litt om kosthold, og levekår i fogderiet. 

I sin levetid utga han bare det poetiske «Budstikke til Almuen», hvor han kalte fogderiets bønder sammen for å feire huset Oldenburgs 300-års jubileumsfest i 1749. I 1751 ble han opptatt som medlem av det danske Selskab for Fædrelandets Historie.

## Referanser


## Kilder
* Artikkel i Dansk biografisk Lexikon
Stavangerske

**Stavangerske AS** var et rederi som var heleid av Det Stavangerske Dampskibsselskab (DSD) AS. Rederiet ble opprettet i 1990 som *Rogaland Trafikkselskap A/S*. Hensikten var å overta DSD sin innenriksavdeling (ferjer og hurtigbåter), siden dette selskapet hadde alle de større hurtigbåtruter i Rogaland samt alle ferjesambandene utenom ett hvor Rogaland Kystferger hadde konsesjon. I 2002 ble Rogaland Kollektivtrafikk FKF opprettet og selskapet overtok ansvaret for hurtigbåtene. Dermed ble rutene satt ut på anbud og Rogaland Trafikkselskap fikk to konkurrenter, Torghatten Trafikkselskap og L. Rødne og Sønner. Fra 2007 vant Stavangerske rutene tilbake.

I 2003 skiftet rederiet navn til Stavangerske og noe senere overtok det Norges første katamaranferje. I de senere år har Rederiet samarbeidet mye med HSD Sjø AS (nå Tide Sjø AS), og sammen med de opprettet rederiet Nor-Ferjer. Stavangerske har en av landets yngste ferjeflåter. Stavangerske har to heleide datterselskap, Fjordservice AS, som opererer alle Stavangerskes fartøy med mindre enn 100 seter, og Boknafjorden Ferjeselskap (BF) som hadde sambandet Mortavika-Arsvågen før Fjord1 overtok det. BF drev det med 3 ferjer, 2 av dem er eid av Stavangerske.

## Flåteoversikt
Her er en flåteoversikt over fartøy som tilhørte Stavangerske ved fusjonen med Tide Sjø 3. oktober 2007.

For oppdatert Flåteliste, status på fartøyene etter 3. oktober 2007 se artikkelen om Tide Sjø

Ferja som er eid av Boknafjorden Ferjeselskap:

Ferjer som eies sammen med Tide Sjø gjennom Nor-Ferjer:

Fullstendig flåteliste for rederiets opprettelse i 1990 til idag

## Ruter og samband selskapet trafikkerer
*Stavanger–Tau (Tausambandet)
*Skudeneshavn-Kvitsøy-Mekjarvik
*Høgsfjordsambandet (Lauvik-Oanes)
*Hjelmeland-Nesvik-Ombo t.o.m. 31.12.2007
*Sand-Ropeid t.o.m. 31.12.2007
*«Finnøysambandet» (Hanasand-Fogn-Talgje-Ladstein-Judaberg-Halsnøy-Eidssund-Nesheim-Nedstrand-Jelsa. med flere steder)
*Turistferjen på Lysefjorden
*Diverse ruter på kontrakt fra Kolumbus

## Ruter og samband selskapet hadde tidligere
*Mortavika-Arsvågen t.o.m. 31.12.2006. Nå: Fjord1 Fylkesbaatane
*Skudeneshavn-Mekjarvik slått sammen med Kvitsøy-Mekjarvik sommeren 2001.
*Kvitsøy-Mekjarvik slått sammen med Skudeneshavn-Mekjarvik sommeren 2001.
*Lauvik-Oanes-Forsand t.o.m. desember 1997. erstattet av bru
*Midtsambandet (Stavanger-Judaberg-Eidssund-Nesheim-Nedstrand. med flere steder) ble det nye Finnøysambandet i 1993.
*Tverrsambandet (Nedstrand-Hebnes-Foldøy-Jelsa) ble en del av Finnøysambandet i 1993.
*Stavanger-Bru-Vestre Åmøy-Askje-Vikevåg erstattet av Rennfast i desember 1992.

## Fusjon
* 2. mai 2007 godkjente styrene i Tide ASA og Det Stavangerske Dampskibsselskab (DSD) AS i ekstraordinære styremøter hovedprinsippene for  en sammenslåing av sine respektive datterselskap Stavangerske AS og Tide Sjø AS. Også Stavangerskes datterselskap vil bli slått sammen med Tide Sjø AS.
* 3. oktober 2007 gjennomføres fusjonen mellom Tide Sjø AS og Stavangerske AS. Det nye rederiet tar navnet Tide Sjø AS og er et datterselskap i Tide-konsernet.

## Eksterne lenker
* Stavangerske
.as

**.as** er Amerikansk Samoas nasjonale toppnivådomene (ccTLD) for Internett. Domenet administreres av AS Domain Registry.

## Registrering
Registrering gjøres direkte på andre nivå. Det er ingen restriksjoner vedrørende registrantens nasjonalitet, og mange **.as**-domener er registrert og brukes av personer, selskaper og organisasjoner uten noen forbindelse til Amerikansk Samoa. Suffikset «AS» eller «A/S» betyr aksjeselskap i noen land, inkludert Norge, Danmark og Tsjekkia, og domenet blir derfor brukt en del av denne typen selskaper.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .as whois informasjon
Altiplano

**Altiplano** (spansk for *høyslette*) er ei enorm høyslette som ligger i Andesfjellene, i Sør-Amerika.

Altiplano dekker et areal på cirka 170&nbsp;000&nbsp;km² og omfatter landområder i Chile, Argentina, Bolivia og Peru. Gjennomsnittshøyden er cirka 3&nbsp;300&nbsp;moh. Høysletta domineres av puna, og landskapet er preget av omkransende høye fjelltopper og vulkaner i vest og det tørreste området på hele jordkloden i sørvest, Atacamaørkenen. Altiplano inneholder dessuten de store innsjøene Titicacasjøen og Poopósjøen og de enorme saltslettene Salar de Uyuni (verdens største) og Salar de Coipasa.

## Referanser


## Eksterne lenker
* 
*  National Geographic: The Altiplano. . Besøkt 28. september 2015.
Gekka no Yasōkyoku

**Gekka no Yasōkyoku** kan vise til:

* *[[Castlevania: Symphony of the Night]]*, som ble gitt ut i Japan som *Akumajō Dracula X: Gekka no Yasōkyoku*
* *Gekka no Yasōkyoku*, sang av Malice Mizer på albumet *[[Merveilles]]*
Yorktown i Virginia

**Yorktown** er et boligområde i York County i Virginia i USA, beliggende ved Chesapeake Bay øst for Williamsburg. Befolkningen var 195 innbyggere i folketellingen i 2010.

Det er mest kjent for å være stedet var general Charles Cornwallis overgav seg til general George Washington i 1781. Selv om krigen varte i enda et år, gjorde dette britiske nederlaget i beleiringen av Yorktown i realiteten slutt på den amerikanske uavhengighetskrigen. Yorktown var også viktig i den amerikanske borgerkrig (1861–1865) da det tjente som en betydelig havn for å forsyne både nordlige og sørlige landsbyer, alt etter hvem som kontrollerte Yorktown.

I byen ligger også det store Yorktown kraftverk på drøye 1,2 GW.

## Referanser
Sierra Madre

**Sierra Madre** har flere betydninger:

*I Mexico
**Sierra Madre de Chiapas, en fjellkjede syd i landet som strekker seg inn i Guatemala
**Sydlige Sierra Madre, en fjellkjede syd i landet.
**Vestlige Sierra Madre en fjellkjede nordvest i landet.
**Østlige Sierra Madre en fjellkjede nordøst i landet. 
* I USA
** Sierra Madre (California)
Ohio Country

**Ohio Country** (noen ganger kalt **Ohio Territory**) var navnet som ble brukt i det 18. århundre på regionene i Nord-Amerika vest for Appalachene og i regionen til den øvre Ohio River sør for Eriesjøen. Området var en av de første pionérområdene til USA og utgjorde omtrent dagens Ohio, det østlige Indiana, vestlige Pennsylvania og nordvestlige Vest-Virginia. Bosetningssaken i regionen er regnet av historikere som hovedgrunnen til krigen mot franskmenn og indianere og en bidragende faktor til den amerikanske uavhengighetskrigen.
Pays des Illinois

**Illinois Country** (fransk: ***Pays des Illinois***) var navnet som ble brukt i det 17. århundre og senere på en udefinert region som var sentrert rundt dagens sørvestlige Illinois. Området ble utforsket og bosatt av franskmenn fra 1673 da Louis Joliet og Jacques Marquette utforsket Mississippi-elven og Frankrike gjorde krav på Illinois Country.